**E L Ő T E R J E S Z T É S**

# **Szombathely Megyei Jogú Város Közgyűlésének**

# **2019. október 31-i ülésére**

**Javaslat**

**a képviselő-testület infokommunikációs eszközrendszerének kialakítására**

Szombathely Megyei Jogú Város Önkormányzata a közgyűlési és bizottsági munka támogatása érdekében 2006 óta alkalmazza az Elektronikus Közgyűlési és Bizottsági rendszert (KBR). A rendszer elsődleges felhasználói a Közgyűlés és Bizottságainak tagjai, valamint a Polgármesteri Hivatal köztisztviselői. A KBR rendszer mellett 2001. óta folyamatosan üzemel a város Internet alapú városi informatikai hálózata, amelynek részeként biztosítjuk a képviselő-testület tagjai számára az Internet hozzáférést, valamint hozzá kapcsolódóan a szükséges informatikai eszközparkot. A már mandátummal nem rendelkező volt képviselők részére lehetőséget biztosítunk - amennyiben igényli - egyedi szerződés keretében (szolgáltató közreműködésével) a jelenlegi internet hálózati hozzáférés további használatára.

A 2014-2019-es önkormányzati ciklus képviselő-testületének munkáját támogató infokommunikációs eszközökre vonatkozóan, a Polgármesteri Hivatal tárgyi eszköz nyilvántartó rendszer nyilvántartási adatai alapján, valamint külső informatikai szakértő közreműködésével megvizsgáltuk az érintett eszközök piaci értékét, amely alapján javaslom, hogy valamennyi korábbi képviselő az általa használt infokommunikációs eszközöket megvásárolhassa.

Az új képviselő-testület, a tisztségviselők és a tisztségviselői munkát segítők részére infokommunikációs eszközök beszerzését (notebook, mobiltelefon, Ipad, stb.) javaslom, amelynek várható költsége 17 550 e Ft. A 2019 évi költségvetés áttekintése alapján az önkormányzati informatikai fejlesztési előirányzatokból („Városi gazdálkodási rendszer ASP kapcsolat kialakítása” 5 000 e Ft, „Lakossági kérdőív on-line kitöltő felület kialakítása” 5 000 e Ft, „Városi turisztikai modell kialakítása” 3 250 e Ft) 13 250 e Ft biztosítható. A becsült beszerzéshez tehát további 4 300 e Ft-ot szükséges biztosítani.

Javaslom, hogy a Közgyűlés a korábbi ciklusok gyakorlata alapján a polgármester, alpolgármester(ek), tanácsnok(ok), bizottsági elnök(ök) részére mobiltelefon használatot és a hozzá kapcsolódó hivatali előfizetést biztosítsa, amely költségeit Szombathely Megyei Jogú Város Polgármesteri Hivatala téríti meg.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2019. október „ ”**

 **/: Dr. Nemény András :/**

**HATÁROZATI JAVASLAT**

**……./2019. (X.31.) Kgy. számú határozat**

1. Szombathely Megyei Jogú Város Önkormányzatának Közgyűlése az előterjesztésben foglaltak alapján hozzájárul ahhoz, hogy a 2014-2019-es önkormányzati ciklus képviselő-testületének munkáját támogató infokommunikációs eszközöket a szakértői értékbecslés alapján valamennyi képviselő megvásárolhassa.
2. A Közgyűlés támogatja az új képviselő-testület munkájához szükséges infokommunikációs eszközök beszerzését.
3. A Közgyűlés támogatja a polgármester, alpolgármesterek, tanácsnokok, bizottsági elnökök mobiltelefon-használatát és a hozzá kapcsolódó hivatali előfizetés biztosítását, amely költségeit Szombathely Megyei Jogú Város Polgármesteri Hivatala téríti meg.
4. A Közgyűlés a 2. és 3. pontban felsoroltakhoz szükséges költségvetési fedezetet a soron következő költségvetés módosítás során biztosítja.
5. A Közgyűlés felkéri a polgármestert és a jegyzőt, hogy a szükséges intézkedéseket tegyék meg.

**Felelős:** Dr. Nemény András polgármester

Dr. Károlyi Ákos jegyző

(a végrehajtás előkészítéséért:

Keringer Zsolt Informatikai, Minőségügyi és Gondnoksági Kabinet vezetője

Stéger Gábor Közgazdasági és Adó Osztály vezetője)

**Határidő:** azonnal